wickkiey/tamil-wikipedia-markdown huggingface dataset:
# கவால் கிராமம்

**கவால் கிராமம்** (Kawal Village-U.P) உத்தரப்பிரதேசம் மாநிலத்தில் முசாபர் மாவட்டத்தில் உள்ள கிராமம் ஆகும்.  

## அமைவிடம்
*முசாபர் மாவட்டத்தின்* தலைநகரான முசாபர் நகரிலிரிந்து புறநகர் பகுதியில் அமைந்துள்ளது கவால் கிராமம்.  

## நிகழ்வு
ஆகஸ்ட் 27ம் தேதி ஒரு தரப்பைச் சேர்ந்த பெண் ஒருவரை மற்றொரு தரப்பைச்சேர்ந்த ஷானவாஸ் என்பவர் கிண்டல் செய்தார். ஆகையால் அப்பெண்ணின் உறவினர்கள் சச்சின் மற்றும் கவுரவ் இருவரும் சேர்ந்து ஷானவாஸ்சை கொலை செய்தனர். ஷானவாஸ் கொலையைத் தொடர்ந்து அவர்கள் இருவரையும் ஷானவாஸ் உறவினர்கள் சுட்டுக் கொலை செய்தனர். இதனால் அப்பகுதி காவல் நிலையத்தில் 6 பேர் மேல் வழக்கு பதிவு செய்யப்பட்டது.  

## கலவரம்
இதன் தொடர்ப்பாக 7 ம் தேதி நக்லா மண்டலம் பகுதியில் கூட்டம் ஒன்று போடப்பட்டது. அதன் தொடர்ச்சியாக அப்பகுதியில் கலவரம் பரவத் துவங்கியது. அது முசாபர் மாவட்டத்திலும் பரவியது. மற்றும் இக்கலவரம் அருகில் அமைந்துள்ள பாக்பட் மாவட்டத்திலும் பரவியது.  

இச்சம்பவத்தால் இப்பகுதியில் நடந்த கலவரத்தால் 31 பேர் மரணம் அடைந்துள்ளதாகவும் 45 பேர் படுகாயம் அடைந்துள்ளதாகவும் பத்திரிக்கைகள் தெரிவித்தன. 13.09.2013 கணக்குப்படி மரணம் அடந்தோர் எண்ணிக்கை 48 ஆக உயர்ந்தது..  

## ராணுவம் வருகை
கவால் கிராமத்தில் நடந்த இச்சம்பவத்தால் 10,000 மாநில பாதுகாப்பு படை குவிக்கப்பட்டது. 1,300 மத்திய ரிசர்வ் படையும், 1,200 அதிவிரைவு படையும் குவிக்கப்பட்டது.  

## ஊரடங்கு உத்தரவு
இப்பகுதியில் 12.09.2013 வரை ஊரடங்கு உத்தரவு போடப்பட்டுள்ளது. மற்றும் பள்ளிகள், கல்லூரிகளுக்கு விடுமுறை விடப்பட்டன.  

## ஆதாரங்கள்
- muzaffarnagar-riots, ekuruvi.com
- உ.பி.யில் கலவரம் தொடர்கிறது வீடு வீடாக சோதனை நடத்தி பயங்கர ஆயுதங்கள் பறிமுதல் . நாளிதழ்:தினகரன்
- Akhilesh faces people’s anger in Muzaffarnagar தி இந்து, 16/09/2013.
# தியாகபூமி (புதினம்)



**தியாகபூமி** கல்கி எழுதிய சமூகப் புதினங்களுள் ஒன்று. ஆனந்த விகடனில் இருபது இதழ்களில் தொடராக வெளிவந்தது. கல்கி இப்புதினத்தில் நிகழ்ச்சிகள் மூலமாகவும், கதைமாந்தர் வாயிலாகவும் காந்தியக் கருத்துகளை வெளியிட்டு உள்ளார். 1938-1939களில் இப்புதினம் கோடை, மழை, பனி, இளவேனில் என நான்கு பாகங்களாக வெளிவந்தது. தீண்டாமை, பெண்விடுதலை, மது விலக்கு, விடுதலைச் சிந்தனை ஆகிய கருத்துகளடங்கிய இப்புதினம் திரைப்படமாகவும் தயாரிக்கப்பட்டது. அப்படம் ஆங்கிலேயரால் தடை செய்யப்பட்டுப் பின் தடை விலக்கப்பட்டது. இந்தப் புதினத்தின் முக்கிய அம்சங்களின் ஒன்று, கல்கி ஒவ்வொரு கதாபாத்திரத்தின் எண்ணங்களையும் அவரவர் பார்வையிலிருந்து சொல்லியிருக்கிறார். நடைமுறைச் சமுதாயத்தில் காணப்படும் யதார்த்தமான பாத்திரங்களையே தமது புதினத்தில் கல்கி இடம் பெறச் செய்துள்ளார்.  

## முன்கதைச் சுருக்கம்
:நெடுங்கரை சம்பு சாஸ்திரிகள் அவர்களின் புதல்வி சாவித்திரி. வீட்டில் செல்லமாக வளர்க்கப்படும் அவள் நகரத்து இளைஞனான ஸ்ரீதரனுக்கு பதின்வயதின் தொடக்கத்திலேயே மணமுடித்து கொடுக்கப்படுகிறாள். அவளின் திருமணதிற்கு வாங்கிய கடனால் அவளின் தந்தை பெரிதும் இன்னலுறுகின்றார். மேலும் பிராமண வகுப்பை சேர்ந்த அவர் தாழ்த்தப்பட்டவர்களுக்கு உதவுவதால் ஊரை விட்டு ஒதுக்கி வைக்கபடுகின்றார். இதன காரணமாக அவர் தன் சொத்துகளை இழந்து ஊரைவிட்டே செல்லும் நிலைமைக்கு தள்ளப்படுகின்றார். அதனால் அவர் சென்னைக்கு சென்று இசை ஆசிரியராக பணிபுரிகின்றார்.  

:அதே சமயம் அவரின் மகள் கணவர் வீட்டில் ஒதுக்கப்பட்டு நிறைமாத கர்ப்பிணியாக தனியாக ஊருக்கு அனுப்பப்படுகின்றார். அங்கு அவளின் தந்தை இல்லாததால் அவளும் சென்னைக்கு செல்கிறாள். ஒரு மருத்துவமனையில் குழந்தையைப் பெற்றெடுக்கும் அவள் தான் பெற்ற குழந்தையை அவளுடைய தந்தையின் குடிசை அருகே போட்டுவிட்டு சென்றுவிடுகிறாள். அவரும் அது தன் பேத்தி என்று தெரியாமலே சாருலதா என பெயரிட்டு அன்புடன் வளர்க்கிறார்.  

:அதன் பின்னர் சாவித்திரி தன் சொந்த அத்தையின் சொத்துகளைப் பெற்று கோடீஸ்வரியாகிறாள். பின்னர் உமாதேவி என்ற பெயரில் பல தானதர்மங்கள் செய்து ஊரில் பெரும் புகழ் பெறுகிறாள். இதன் பின்னர் அவளை விட்டு சென்ற கணவன் அவளின் சொத்துக்களுக்காக அவளுடன் சேர்ந்து வாழ நீதிமன்றத்தில் வழக்கு தொடுகின்றான். அதன் பின்னர் நடந்தவைகளையும், அவளின் குழந்தை மற்றும் மற்றவர்களின் நிலை என்ன, அவர்கள் சேர்ந்தார்களா என்பது போன்ற நிகழ்வுகளை அதற்கு பின்வரும் பகுதிகள் விளக்குகின்றன.  

## பகுதிகள்
இப்புதினமானது கோடை, மழை, பனி, இளவேனில் ஆகிய 4 பாகங்களை உடையது. இப்பாகங்கள் முறையே 11, 10, 16, 32 அத்தியாயங்களை கொண்டு மொத்தம் 69 அத்தியாயங்களைக் கொண்டுள்ளது.  

## கதைமாந்தர்கள்
- சாவித்திரி, உமாதேவி
- நெடுங்கரை சம்பு சாஸ்திரிகள்
- ஸ்ரீதரன்
- சாருலதா

## திரைப்படமாக
இப்புதினமானது கல்கியால் திரைப்படத்துக்கென்றே எழுதப்பட்டதாகும். புதினத்தை முழுமையாக எழுதி திரைப்பட இயக்குநர் கே. சுப்பிரமணியத்திடம் கொடுத்துவிட்டு தியாக பூமி திரைப்படத்தின் படப்பிடிப்பைத் துவக்கச்சொல்லிவிட்டு, 1939 சனவரி முதல் தேதியில் இருந்து ஆனந்த விகடன் இதழில் தொடர்கதையாக எழுதத் துவக்கினார். தொடர் கதை வெளியானபோது பத்திரிக்கையில் அதன் கதை மாந்தர்களை ஒவியங்களில் குறிப்பிடாமல் திரைப்படத்தில் நடிக்கும்போது எடுக்கப்பட்ட ஒளிப்படங்களை அச்சிட்டனர். ஏட்டில் தொடர்கதை முடிந்த அடுத்த வாரமே 1939 மே 20 அன்று திரைப்படம் திரைக்கு வந்தது.
# கணியம்பாடி ஊராட்சி ஒன்றியம்



**கணியம்பாடி ஊராட்சி ஒன்றியம்** இந்தியாவின் தமிழ்நாடு மாநிலத்தில் வேலூர் மாவட்டத்தின் ஏழு ஊராட்சி ஒன்றியங்களில் ஒன்றாகும்.  

கணியம்பாடி ஊராட்சி ஒன்றியம் இருபத்தி நாலு ஊராட்சி மன்றங்களை கொண்டுள்ளது. ஆற்காடு வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் கணியம்பாடி ஊராட்சியில் இயங்குகிறது.  

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கணியம்பாடி ஊராட்சி ஒன்றியத்தின் மொத்த மக்கள் தொகை 74,720 ஆகும். அதில் பட்டியல் சமூக மக்கள் தொகை 13,744 ஆக உள்ளது. பழங்குடி இன மக்கள் தொகை 875 ஆக உள்ளது.  

## ஊராட்சி மன்றங்கள்
கணியம்பாடி ஊராட்சி ஒன்றியத்தில் உள்ள 24 கிராம ஊராட்சி மன்றங்களின் விவரம்;  

1. அடுக்கம்பாறை
1. கம்மசமுத்திரம்
1. கம்மவான்பேட்டை
1. கனிகனியான்
1. கணியம்பாடி
1. காத்தாழம்பட்டு
1. காட்டுப்புத்தூர்
1. கீழ்அரசம்பட்டு
1. கீழ்பள்ளிபட்டு
1. மோத்தக்கல்
1. மோட்டுபாளையம்
1. மூஞ்சூர்பட்டு
1. நஞ்சுகொண்டாபுரம்
1. நெல்வாய்
1. பாலம்பாக்கம்
1. பாலாத்துவண்ணான்
1. சலமநத்தம்
1. சாத்துமதுரை
1. சாத்துப்பாளையம்
1. சோழவரம்
1. துத்திக்காடு
1. துத்திப்பட்டு
1. வல்லம்
1. வேப்பம்பட்டு

## இதனையும் காண்க
- தமிழக ஊராட்சி ஒன்றியங்களின் பட்டியல்
- தமிழக ஊராட்சி மன்றங்கள்
- கணியம்பாடி சட்டமன்றத் தொகுதி
# எர்னா சோல்பர்க்


**எர்னா சோல்பர்க்** (Erna Solberg, 24 பெப்ரவரி 1961) என்பவர் நோர்வேயின் அரசியல்வாதியும் நவம்பர் 2013 முதல் நோர்வேயின் பிரதமராகப் பதவியில் உள்ளவரும் ஆவார். இவர் 2004 முதல் கன்சர்வேடிவ் கட்சியின் தலைவராக இருந்து வருகிறார். இவர் 2013 நோர்வே நாடாளுமன்றத் தேர்தலில் வெற்றி பெற்ற பிறகு நோர்வேயின் 28வது பிரதமராகப் பதவியேற்றார்.
# இசுரயேல் அரசு (சமாரியா)


எபிரேய விவிலியத்தின்படி, **இசுரவேல் அரசு** (*Kingdom of Israel*, ) என்பது முந்தைய ஒன்றிணைந்த முடியாட்சியினை தொடர்ந்து வந்த அரசுகளில் ஒன்று ஆகும். இது இசுரவேல் அரசு என அழைக்கப்பட்டது. இது கிட்டத்தட்ட கி.மு. 930கள் முதல் அசிரிய பேரரசினால் 720 களில் வெற்றி கொள்ளப்படும் வரை காணப்பட்டது. இதன் பிரதான நகரங்களாக சிக்கோம், தீர்சா, சம்ரோன், சமாரியா என்பன காணப்பட்டன.  

வரலாற்றாசிரியர்கள் யூத அரசிலிருந்து இதனை வேறுபடுத்திக்காட்ட **தென் அரசு** அல்லது **சமாரிய அரசு** என அழைத்தனர்.
# யூத அரசு


**யூத அரசு** (*Kingdom of Judah*, , *Mamlekhet Yehuda*) என்பது இரும்புக் காலத்தில் தெற்கு மத்தியதரைக் கடலின் கிழக்கோர நிலப்பகுதியில் இருந்த ஓர் அரசு. இது வட அரசான இசுரவேல் அரசிலிருந்து வேறுபடுத்திக் காட்ட "தென் அரசு" என அழைக்கப்பட்டது.  

யூதா கி.மு 9ம் நு}ற்றாண்டு காலப்பகுதியில் அரசாக உருவாகியது. ஆயினும் இது உருவான காலம் தொடர்பில் வேறுபட்ட கருத்துகள் காணப்படுகின்றன.
# சோலைமலை இளவரசி


**சோலைமலை இளவரசி,** கல்கி கிருஷ்ணமூர்த்தி எழுதிய புதினமாகும். இது ஒரேயொரு பாகமும் 20 அத்தியாயங்களையும் உடைய ஒரு சிறிய புதினமாகும். இக்கதையானது இருவேறு காலகட்டங்களில் பயணிக்கின்றது. அப்பகுதிகள் ஆங்கிலேய ஆட்சிக்கு எதிராக போராடிய ஒருவரின் நிகழ்கால வாழ்வையும் மேலும் அவர் தன்னுடைய முற்பிறவி நினைவுகளைப் பெறுவதாகவும் குறிப்பிடப்பட்டுள்ளது.  
இக்கதை கதாநாயகனின் சுதந்திர போராட்டத்தையும், அவன் காதலையும் பற்றிக் குறிப்பிடுகின்றது.  

## கதைச்சுருக்கம்
விடுதலை போராட்ட வீரரான குமாரலிங்கம் ஆங்கில அரசால் தேடப்படுகிறான். அவர்களுக்கு பயந்து அவன் சோலைமலையில் உள்ள ஒரு பாழடைந்த அரண்மனையில் தங்குகின்றான். அங்கு இருக்கும் சமயம் அவன் கனவில் தன்னை 300 வருடங்களுக்கு முந்தைய மாறனேந்தல் இளவரசன் உலகநாத தேவனாக உணர்கின்றான். அங்கு மேலும் கதை 300 வருடங்களுக்கு முன்னால் பயணிக்கிறது. அப்பிறவியில் அவனது அரசிற்கும் வெள்ளையர்களுக்கும் நடந்த போரில் தோற்று அவர்களுடைய எதிரி நாடான சோலைமலையின் அரண்மனையினுள் ஒளிந்திருக்கின்றான். சோலைமலை இளவரசி மாணிக்கவல்லி யாருக்கும் தெரியாமல் அவனுக்கு அடைக்கலம் அளிக்கின்றாள். அவன் மீது காதலும் கொள்கிறாள். ஆயினும் ஆங்கிலேயரின் சூழ்ச்சியால் அவன் கைது செய்யப்பட்டு கொல்லப்படுகிறான். அதே சமயம் இளவரசியும் தனது உயிரை மாய்த்துக் கொள்கிறாள்.  

அவனுக்கு நினைவு தெரிந்த பின்னர் கனவில் கண்ட அதே இளவரசியை போன்ற தோற்றம் உடைய பொன்னம்மாள் என்ற பெண்ணை சந்திக்கின்றான். அவளிடம் அவன் கண்ட கனவுகளை அவளிடமும் பகிர்ந்து கொள்கிறான். அவளும் அவனுக்கு உணவளித்து அவன் மறைந்து கொள்ள உதவுகிறாள். ஆயினும் ஆங்கிலேயரின் சூழ்ச்சியால் அவன் கைது செய்யப்படுகின்றான். 8 மாதம் சிறையில் இருந்த பின் அவன் அங்கிருந்து தப்பித்து பொன்னம்மாளை சந்திக்க வருகின்றான். அங்கு குமாரலிங்கத்தைப் பிரிந்த அவள் மனநலம் பாதிக்கப்பட்டு தன்னை சோலைமலை இளவரசியாகவே நினைத்து கொள்கிறாள். இதனால் மனமுடைந்த குமாரலிங்கம் சாமியாராக மாறுகின்றான். அத்துடன் இக்கதை முடிவடைகின்றது.  

## அத்தியாயங்கள்

1. நள்ளிரவு ரயில்வண்டி
1. சின்னஞ்சிறு நட்சத்திரம்
1. சேவல் கூவிற்று
1. வன்மம் வளர்ந்தது
1. அந்தப்புர அடைக்கலம்
1. 'மாலை வருகிறேன்'
1. மணியக்காரர் மகள்
1. கண்ணீர் கலந்தது
1. வெறி முற்றியது
1. ஆண்டவன் சித்தம்
1. அரண்மனைச் சிறை
1. அப்பாவின் கோபம்
1. உல்லாச வாழ்க்கை
1. ஆனந்த சுதந்திரம்
1. கைமேலே பலன்
1. கயிறு தொங்கிற்று
1. இரும்பு இளகிற்று
1. உலகம் சுழன்றது
1. விடுதலை வந்தது
1. கதை முடிந்தது

## கதைமாந்தர்கள்
- குமாரலிங்கம் (தேசத் தொண்டன்)
- உலகநாத தேவன் (மாறனேந்தல் இளவரசன்)
- பொன்னம்மாள் (கிராமத்து பெண்)
- மாணிக்கவல்லி (சோலைமலை இளவரசி)
- மணியக்காரர் (பொன்னம்மாளின் தந்தை)
- சோலைமலை மகாராஜா

## மேற்கோள்களும் குறிப்புகளும்
- மதுரை திட்டம் மின் நூல்
# வால்டர் லீவின்



**வால்டர் ஹெச்.ஜி. லீவின்** (Walter Lewin) ஒரு இயற்பியல் பேராசிரியர். இவர் ஜனவரி 29-ல் 1936 ஆம் ஆண்டு பிறந்தார். எம்.ஐ.டி யில் பணிபுரிந்தார்.  
## கல்வி
1965 -ல் டெல்ஃப்ட் தொழில்நுட்பப் பல்கலைக்கழகத்தில் அணுக்கருவியல் இயற்பியலில் பட்டம் பெற்றார்.மேலும் ரோட்டர்டாம் கல்லூரியில் இயற்பியல் ஆசிரியராகவும் பணியாற்றினார்.1966-ல் எம்.ஐ.டி யில் துணைப் பேராசிரியராகப் பணியில் சேர்ந்தார்.பின்னர் எம். ஐ. டி யில் 1974-ல் பேராசிரியாக பணிபுரிந்தார். ஜார்ஜ் கிளார்க் என்பவருடன் இணைந்து பலூன்கள் மூலம் எக்ஸ்கதிர் வானியல் சோதனைகளைச் செய்தார்.அதன் பின்னர் 20 முறை இப்படியான சோதனைகளைச் செய்தார்.இச்சோதனைகளின் மூலம் புதிய 5 எக்ஸ்கதிர் மூலங்களைக் கண்டறிந்தனர்.  
இவரின் 450 அறிவியல் கட்டுரைகள் இதுவரை வெளியாகியுள்ளன.எம்.ஐ.டி யில் இவரது உரைகள் மற்றும் வகுப்புகள் பிரசித்தி பெற்றவை. 2011 முதல் இணையம் வழி ஸ்கைப் மூலம் உலகின் பல்வேறு மாணவர்களுக்கு வகுப்புகள் எடுத்தார்.
# ஜிம் குரோ சட்டங்கள்


**ஜிம் குரோ சட்டங்கள்** (*Jim Crow laws*) என்பன 1876க்கும் 1965க்கும் இடையே மாநில மற்றும் கூட்டரசால் இயற்றப்பட்ட சட்டங்களைக் குறிக்கும். இந்தச் சட்டங்கள் முன்னாள் கூட்டமைப்பின் தெற்கு மாநிலங்களில் அனைத்து பொது வசதிகளிலும் *சட்டப்படி* இனவாரி தனிப்படுத்துகையைக் கட்டாயமாக்கின. 1890 முதல் ஆபிரிக்க அமெரிக்கர்களுக்கு "தனியான ஆனால் சமமான" நிலை வழங்கப்பட்டது. இந்தப் பிரிப்பினைச் செயற்படுத்துகையில் வெள்ளை அமெரிக்கர்களுக்கு வழங்கப்பட்டதை விட மோசமான நிலைக்கு ஆபிரிக்க அமெரிக்கர்கள் தள்ளப்பட்டனர். பல பொருளியல், கல்வி, மற்றும் சமூகப் பின்னடைவுகளுக்கு இவை வழிவகுத்தன. *சட்டப்படி*யானப் பிரிப்பு தெற்கத்திய ஐக்கிய அமெரிக்காவில் மட்டுமே முதன்மையாக இருந்தது. வட மாநிலங்களில் இத்தகையப் பிரிப்பு பொதுவாக *நடைமுறைப்படி* இருந்தது. காட்டாக குடியிருப்புகளில் பிரிப்புகள் வரைமொழி உடன்பாடுகளாலும், வங்கி கடன் கொடுத்தல்களிலும் பணி அமர்த்தல் செய்முறைகளிலும் தனிப்படுத்துதல் இருந்தன. தவிர தொழிற்சங்கங்களும் வேறுபாட்டை நிலைநிறுத்துமாறு செயல்பட்டன.  

ஜிம் குரோ சட்டங்களின்படி அரசுப் பள்ளிகள், அரசு அலுவலகங்கள், பொதுவிடங்கள், பொதுப் போக்குவரத்து வசதிகளில் தனிப்படுத்துகை இருந்தது. இங்கெல்லாம் ஓய்விடங்கள், உணவகங்கள், குடிநீர் ஊற்றுகள் போன்ற வசதிகள் வெள்ளையருக்கும் கறுப்பினத்தவருக்கும் தனித்தனியாக அமைக்கப்பட்டிருந்தன. ஐக்கிய அமெரிக்க படைத்துறையும் தனித்தனியாகப் பிரிக்கப்பட்டிருந்தது.  

இந்தச் சட்டங்கள் முன்னதாக 1800-1866களில் நிலவிவந்த, ஆபிரிக்க அமெரிக்கருக்கு எவ்வித உரிமைகளையும் வழங்காத, *கருப்புச் சட்டங்களை* ஒட்டி இயற்றப்பட்டன. 1954ஆம் ஆண்டில் *பிரவுன் எதிர் கல்வி வாரியம்* வழக்கில் ஐக்கிய அமெரிக்க உச்ச நீதிமன்றம் அரசுப் பள்ளிகளில் தனிப்படுத்துகையை அரசியலமைப்பிற்கு முரணானதாக தீர்ப்பளித்தது. *கறுப்பினர் முன்னேற்றத்திற்கான தேசியக் கழகம்* (NAACP) இந்தச் சட்டங்களை நீக்கப் போராடி வந்தது. அனைத்து ஜிம் குரோ சட்டங்களும் *குடிசார் உரிமைகள் சட்டம், 1964* மற்றும் *வாக்களிப்பு உரிமைகள் சட்டம் 1965* ஆகியவற்றால் ஒழிக்கப்பட்டன.
# மக்கபேயர் அரசு


**மக்கபேயர் அரசு** அல்லது **ஹஸ்மோனிய அரசு** (*Hasmonean dynasty* , <small>r</small> *Ḥashmona'im*; Audio ) என்பது யூதேயா மற்றும் அதனைச் சூழ்ந்திருந்த பிரதேசங்களை உன்னத பழம்பொருட் காலத்தில் ஆட்சி செய்த அரசாகும். கிட்டத்தட்ட கி.மு. 140 - 116 காலப்பகுதியில் செலூசிட்டிடமிருந்து பெற்ற அரை அதிகாரத்தில் யூதேயாவை ஆண்டனர். கிமு 110 இலிருந்து செலூக்கியப் பேரரசு  
சிதவடைந்ததும் முழு சுதந்திர அரசாக மாறி, தன் எல்லையை கலிலேயா, இத்துரியா, பெரா, இதுமேயா, சமாரியா என விரிபுபடுத்தியது. சில வரலாற்றாசிரியர்கள் இக்காலத்தை சுதந்திர இசுரேலிய அரசு எனக் குறிப்படுகின்றனர். கி.மு. 63 இல் இவ்வரசு உரோமைக் குடியரசால் வெற்றி கொள்ளப்பட்டு, உரோம வாடிக்கை அரசாக மாற்றப்பட்டது. கி.மு. 37 இல் ஏரோதிய அரசிடம் தோற்கும் வரை 103 ஆண்டுகள் ஆட்சி செய்தது. ஆயினும் முதலாம் ஏரோது மக்கபேய இளவரசியை திருமணம் செய்வதனூடாக தன் பிரதேசத்து சட்ட ஒழுங்கை காப்பற்ற முனைந்தபோதும், மக்கபேய கடைசி ஆண் வாரிசை தன்னுடைய எரிக்கோ அரண்மனையில் வைத்து மூழ்கடிக்கத் திட்டமிட்டான்.
# இசுரயேல் அரசு

**இசுரவேல் அரசு** என்பது இசுரேலிய வரலாற்று அரசுகள் மற்றும் வரலாற்று மொம்மை அரசுகளைக் குறிக்கும். அவை பின்வருமாறு:  

- இசுரவேல் அரசு (ஒன்றிணைந்த முடியாட்சி) (கி.மு. 1020–931), இசுரேலியர்களால் அமைக்கப்பட்டதும், ஓரு தனி அரசரின் கீழ் ஐக்கியமாக்கப்பட்ட அரசு
- இசுரவேல் அரசு (சமாரியா) (கி.மு. 931–722 ), வட இசுரேலிய அரசு
- யூத அரசு (கி.மு. 931–586), தென் இசுரேலிய அரசு
- மக்கபேயர் அரசு (கி.மு. 140-37), மக்கபேயரால் ஆட்சி செய்யப்பட்ட அரசு
- ஏரோதிய அரசு, முதலாம் ஏரோதினால் ஆட்சி செய்யப்பட்ட உரோம வாடிக்கை அரசு (கி.மு. 37-4 BCE)

இசுரவேல் அரசு என்பதன் மேலதிக பயன்பாடு:  
- இசுரேலிய அரசியல் அமைப்பு "இசுரவேல் அரசு" எனும் பெயரைக் கொண்டுள்ளது
# உள்வரைபடம் (கணிதம்)


கணிதத்தில் ஒரு சார்பு <math>f\colon \mathbb{R} \rightarrow \mathbb{R}</math> இன் **உள்வரைபடம்** (*hypograph* (அ) *subgraph*) என்பது அச்சார்பின் வரைபடத்தின் மீது அல்லது அதற்குக் கீழ்ப்புறமாக அமையும் அனைத்துப் புள்ளிகளின் கணமாகும்.  

: <math>\mbox{hyp} f = \{ (x, \mu) : x \in \mathbb{R}^n, \mu \in \mathbb{R}, \mu \le f(x) \} \subseteq \mathbb{R}^{n+1}</math>  

;சார்பின் திட்டமான உள்வரைபடம் (strict hypograph):  

: <math>\mbox{hyp}_S f = \{ (x, \mu) : x \in \mathbb{R}^n, \mu \in \mathbb{R}, \mu < f(x) \} \subseteq \mathbb{R}^{n+1}.</math>  

:<math>f \equiv - \infty </math> எனில் உள்வரைபடம் வெற்றுக் கணம்.  

இதேபோல, சார்பின் வரைபடத்தின் மீது அல்லது அதற்கு மேற்புறத்தில் அமையும் அனைத்துப் புள்ளிகளின் கணம் அச்சார்பின் வெளிவரைபடம் ஆகும்.  

## பண்புகள்
- ஒரு சார்பின் உள்வரைபடம் குவிவுக் கணமாக இருந்தால், இருந்தால் மட்டுமே, அச்சார்பு குழிவுச் சார்பாக இருக்கும்.
- ஒரு சார்பின் உள்வரைபடம் மூடிய கணமாக இருந்தால், இருந்தால் மட்டுமே, அச்சார்பு மேல் அரைத் தொடர்ச்சியான சார்பு.
# பிரான்சிஸ்கோ பிராங்கோ



**பிரான்சிஸ்கோ பிரான்கோ,** (*General Francisco Franco Y Bahamonde*) எசுப்பானியாவின் இராணுவத் தலைவரும் சர்வாதிகாரியும் ஆவார். 1939 இலிருந்து தனது இறப்பு வரை எசுப்பானியாவைச் சர்வாதிகாரியாக ஆண்டார். ஐரோப்பிய வரலாற்றிலேயே அதிககாலம் ஆண்ட சர்வாதிகாரி இவர்.  
## சிறுவயது
எசுப்பானியா நாட்டில் அத்திலாந்திக்குப் பெருங்கடல் பகுதியான கோரூஞா என்ற மாகாணத்தில் 1892ம் ஆண்டு டிசம்பர் 4 ம் தேதி பிறந்தார். அங்குள்ள இராணுவ தேவாலயத்தில் கத்தோலிக்க திருச்சபையின் பொது நாள்காட்டியின் படி டிசம்பர் 17 ல் ஞானஸ்நானம் பெற்றார். அவரின் தந்தை அந்நாட்டின் கடற்படையில் வேலை செய்து கொண்டிருந்தார். ஆறு தலைமுறைகளாக இவரின் குடும்பம் கடற்படையில் வேலை செய்தது. (22 நவம்பர் 1855 முதல் 22 பிப்ரவரி 1942 வரை) இவருக்கு இரண்டு சகோதரர்கள் உண்டு.  

## இராணுவ வாழ்க்கை
பிரான்சிஸ்கோ தனது தந்தையின் வழியில் கடற்படையில் சேர முடிவெடுத்தார். ஆனால் எசுப்பானிய- அமெரிக்க போரின் விளைவாக நாடு காலனியாக மாறியத்தால் தன் கடற்படையை இழந்தது. அதனால் கடற்படைக்கு யாரும் தேர்வுசெய்யப்படவில்லை. கடற்படை அகாடமி 1906 முதல் 1913 வரை மூடப்பட்டது. அவரது தந்தையின் ஏமாற்றத்தால் பிரான்சிஸ்கோ எசுப்பானியா இராணுவத்தில் 1907 ல் சேர முயற்சித்தார்.  
1917 முதல் 1920 வரை, அவர் எசுப்பானிய இராணுவத்தில் பணியாற்றினார். இதன் மூலம் 1926ல் தனது இளம் வயதில் தளபதியானார். ..
# சூப்பர்மேன்


**சூப்பர்மேன்** (*Superman*) என்பது டீசீ காமிக்ஸ் நிறுவனத்தால் வெளியிடப்பட்ட ஒரு வரைகலைக் கதைப் புத்தகத்தில் பயன்படுத்தப்பட்ட ஒரு கற்பனை மீநாயகன் கதாபாத்திரம் ஆகும். 1938 ஆம் ஆண்டு கனடாவைச் சேர்ந்த ஜோ ஷஸ்டர் என்பவர் இக்கதாபாத்திரத்தை உருவாக்கினார். இதற்கு உறுதுணையாக அமெரிக்காவைச் சேர்ந்த ஜெர்ரி சீகல் என்பவர் இருந்தார். இந்தக் கதாப்பாத்திரத்தைக் கொண்டு வரைகலைப் புத்தகங்கள் மட்டுமின்றி பல்வேறு திரைப்படங்களும் வெளியாகி இருக்கின்றன.  

## சூப்பர் மேன் நாணயம்
சூப்பர் மேனின் 75 வது பிறந்த நாளை முன்னிட்டு கனடா அரசு தங்கம், வெள்ளி, நிக்கல் உலோகம் உள்பட 7 வகை நாணயங்களை வெளியிடத் திட்டமிட்டுள்ளது. இது குறித்து கனடாவின் குடியேற்றத் துறை அமைச்சர், “கனடா வரலாறு, பாரம்பரியம் போன்றவற்றைக் கொண்டாடி வரும் நிலையில் சூப்பர் மேன் கதாபாத்திரம் மூலம் வெளிப்படுத்தப்பட்ட ஆற்றல், பண்புகளுக்கு மதிப்பு அளிக்கும் வகையில் நாணயங்களை வெளியிட உள்ளது” என்று தெரிவித்துள்ளார்.
# படிமம்:Superman.jpg

ஆங்கில விக்கியில் இருந்து  
## சுருக்கம்
http://johnpariah.files.wordpress.com/2011/09/superman-new-52-f2.jpg  

## Fair use rationale for சூப்பர்மேன்
This image, Superman.jpg, is being linked here; though the picture is subject to copyright, it is covered by the U.S. fair use laws because:  

1. No free alternative can exist given the likeness of the character Superman is a trademark and thus protected;
1. It is a low resolution copy of a comic book cover;
1. The image was released to the media to promote the issue in question, issue 204 of *Superman*;
1. It does not limit the copyright owner's rights to sell the comic book in any way;
1. Copies could not be used to make illegal copies of the comic book cover art on another comic book;
1. The image is significant; it was created by a notable comic book artist, Jim Lee. It is the cover to the top selling comic book of 2004; it is the first issue of a lauded run on the book by a notable writer, Brian Azzarello and artist, Jim Lee; and it identifies the character depicted, *சூப்பர்மேன்* in an iconic manner, with the copyright owner using the image for posters and promotional work.

## Licensing
# ஆங்ஸ்டிராம்


**ஆங்ஸ்ட்ராம்** (*angstrom* அல்லது *ångström* என்பது நீளத்தின் ஓர் அலகாகும். இது (மீட்டரின் பத்து-பில்லியனுக்கு ஒன்று) இற்கு அல்லது 0.1 நானோமீட்டருக்குச் சமனாகும். ஆங்ஸ்டிராம் Å என்ற சுவீடிய எழுத்தால் தரப்படும்..  

ஆங்ஸ்டிராம் அலகு பொதுவாக அணுக்கள், மூலக்கூறுகள், நுண்நோக்கி உயிரி அமைப்புகள், வேதியியற் பிணைப்புகளின் நீளம், படிகங்களில் அணுவமைப்பு, மின்காந்த அலைகளின் அலைநீளம், தொகுப்புச் சுற்றுப் பகுதிகளின் பரிமாணங்கள் ஆகியவற்றை அளக்கப் பயன்படுகிறது.  

சுவீடிய இயற்பியலாளர் ஆண்டர்ஸ் யோனாஸ் ஆங்ஸ்டிராம் (1814–1874) என்பவரின் நினைவாக இவ்வலகிற்கு ஆங்ஸ்டிராம் எனப் பெயரிடப்பட்டது.
# மார்ஸ் ஒன்


**மார்ஸ் ஒன்** (*Mars One*) என்பது ஒரு சிறிய தனியார் டச்சு அமைப்பாகும், இந்நிறுவனம் செவ்வாய்க் கோளில் முதல் மனிதர்களை தரையிறக்கப் பயன்படுத்துவதாகவும், நிரந்தர மனிதக் குடியேற்றத்தை நிறுவுவதற்காக அவர்களை அங்கேயே விட்டுவிடுவதாகவும் கூறி முதலீட்டாளர்களிடமிருந்து பணத்தைப் பெற்றது. 2012 இல் வெளிவந்த அதன் அறிவிப்பு முதல் 2019 இன் தொடக்கத்தில் அந்நிறுவனம் செயலிழக்கும் வரை, அது கோடிக்கணக்கான டாலர்களைப் பெற்றதாக மதிப்பிடப்பட்டுள்ளது. இந்த அமைப்பு ஒரு விண்வெளி நிறுவனமும் அல்ல, வன்பொருளையும் தயாரிக்கவில்லை.  

மார்ஸ் ஒன் இரண்டு நிறுவனங்களைக் கொண்டிருந்தது: இலாப நோக்கற்ற மார்ஸ் ஒன் அறக்கட்டளை, மற்றும் இலாப நோக்கற்ற நிறுவனமான "மார்ஸ் ஒன் வென்ச்சர்சு", இது ஒளிபரப்பு உரிமைகளையும் நிர்வகிக்கும் இலாப நோக்கற்ற இன்டர்பிளானட்டரி மீடியா குழுமத்தின் கட்டுப்பாட்டு பங்குதாரராக இருந்தது. நெதர்லாந்தைச் சேர்ந்த மார்ஸ் ஒன் அறக்கட்டளை இந்தத் திட்டத்தை நிர்வகித்து வந்தது. இந்த சிறிய நிறுவனத்தில் நான்கு பணியாளர்கள் மட்டுமே இருந்தனர், பணியாளர்கள் தேர்வு, பயிற்சி மற்றும் குடியேற்றம் பற்றிய ஊடகங்களை (ஆவணப்படங்கள்) விற்பதன் மூலம் இலாபம் ஈட்ட எண்ணியது. முதல் பணியானது 2010களில் சுமார் $6 பில்லியன் செலவாகும் என அதன் பணிப்பாளர் பாசு லான்சுடோர்ப் மதிப்பிட்டார்.  

இந்த அறிவிப்பு அறிவியலாளர்கள், பொறியியலாளர்கள் மற்றும் விண்வெளித் துறையில் இருப்பவர்களால் விமர்சிக்கப்பட்டு கண்டனத்துக்குள்ளானது. கல்வியாளர்கள், விண்வெளிப் பயணத் துறை மற்றும் சர்வதேச செய்திகளால் இந்தக் கருத்து தற்கொலைப் பணி என அழைக்கப்பட்டது.  

## திட்டம்
தற்காலிக குடியிருப்பைச் செவ்வாய் கிரகத்தில் ஏற்படுத்தி மக்களை அங்கு குடியேற்றுவதுதான் அவரின் திட்டத்தின் நோக்கம் ஆகும். 2012 மே மாதம் இத்திட்டம் வகுக்கப்பட்டது. 2023ம் ஆண்டு இங்கிருந்து 4 பேர் 60 குழுக்களாக அனுப்பப்படுவார்கள் என அவர் தெரிவித்துள்ளார்.  

## விண்ணப்பம்
*மார்ஸ் ஒன்* திட்டத்திற்காக அவர் கணினி மூலம் முன்பதிவு செய்ய அறிவித்திருந்தார். இதன் மூலம் அமெரிக்கர்கள் மட்டும் 48 ஆயிரம் பேரும், இந்தியர்கள் 20 ஆயிரம் பேரும் 2015 ம் ஆண்டு செல்ல விண்ணப்பித்திருந்தார்கள். ஆக மொத்தமாக 2 லட்சம் பேர் அடங்குவர்.  

## குடியிருப்பு
செவ்வாய் கிரகத்தில் தங்குவதற்கான ஏற்பாடுகளில் முதல் கட்டமாக 2500 கிகி எடை கொண்ட உதிரிப்பாகங்கள் 2016ம் ஆண்டுகளில் கொண்டு சேர்க்கப்படும் என அறிவித்தார். இது பல்நோக்கு குழு வாகனம் மூலம் கொண்டு சேர்க்கப்படும். 2016 அக்டோபரில் ஏவு வாகனம் ஏவப்படும். அதனை நேரடி ஒளிபரப்பாக தொலைக்கட்சியில் 365 நாளும் எல்லா வாரங்களிலும், 24 மணிநேரமும் ஒளிபரப்பப்படும் என அறிவித்தார்.  

## சாத்தியக் கூறுகள்
வாஷிங்டனில் அமைந்துள்ள அமெரிக்காவின் நாசா இதனைத் திட்டவட்டமாக மறுக்கிறது. செவ்வாய் கிரகத்தில் மனிதர் வாழும் சூழல் உள்ளதா என்பது பற்றிய முடிவு இன்னமும் எட்டப்படாத போது இது சாத்தியமில்லை என்று நாசா கூறியுள்ளது.
# உபுண்டு ஒன்


**உபுண்டு ஒன்** என்பது இணையவழியில் கோப்பைப் பயன்படுத்தக்கூடிய ”மேகக் கணிமை” சார்ந்த சேவை. இச்சேவை அனைத்துப் பயனர்களுக்கும் இலவசமாக வழங்கப்படுகிறது. இணையத்தில் தன் கணக்கின் மூலம், கோப்புகளை ஏற்றிவிட்டு, மற்றோர் கணினியில் தன் கணக்கைத் திறந்து கோப்புகளைத் திருத்தவும், பார்க்கவும் முடியும்.  

## மேலும் பார்க்கவும்
- கூகிள் டிரைவ்
- விண்டோஸ் லைவ் ஸ்கைடிரைவ்
- இணைய கோப்பு ஏற்ற சேவை
- தொலைநிலை தகவல் சேமிப்பு
# சிவபேத ஆகமங்கள்

இருபத்து எட்டு சைவ ஆகமங்களில் முதல் பத்து ஆகமங்கள் சிவபேத ஆகமங்கள் என்று அழைக்கப்படுகின்றன.. இவற்றை சிவபெருமான் பிரணவர், சுதாக்கியர், சுதீத்தர், காரணர், சுசிவர், ஈசர், சூக்குமர், காலர், அம்பு, தேசேசர் முதலிய பத்து பேருக்கும் ஒவ்வொருக்கு ஒன்றென எடுத்துறைத்தார்.  

அவையாவன.  

1. காமிகா ஆகமம்
1. யோகஜா ஆகமம்
1. சிந்தியா ஆகமம்
1. காரணா ஆகமம்
1. அஜிதா ஆகமம்
1. தீப்தா ஆகமம்
1. சூட்சும ஆகமம்
1. சகஸ்ரக ஆகமம்
1. அம்ஷீமத் ஆகமம்
1. சுப்ர பேத ஆகமம்

## ஆதாரங்கள்
# அக்ரோகார்பஸ் ஃபெராக்சினிபோலியஸ்



***அக்ரோகார்பஸ் ஃபெராக்சினிபோலியஸ்*** (*Acrocarpus fraxinifolius*) என்ற தாவரவியல் பெயருடைய இத்தாவரத்தை, தமிழில் பல பெயர்களைக் கொண்டு அழைக்கின்றனர். அவற்றுள் **கழிஞ்சி, குரங்கடி, மல்லம் கொன்னை, மலைக்கொனி, மலிகொனி, நெல்றை,. மலைக்கொன்றை** போன்றவை குறிப்பிடதக்கப் பெயர்கள் ஆகும். தமிழ்நாட்டிலுள்ள மூலிகைத்தாவரங்களில் இதுவும் ஒன்றாகும்.  

## வகைப்பாடு
இது பூக்கும் தாவரம் என்பதால், பூக்குந்தாவரத்தின் பரிணாமத்தோற்ற நெறிக்குழுமம் III என்ற வகைப்பாட்டியல் முறைமை, உலகெங்குமுள்ள தாவரவியல் அறிஞர்களால் பின்பற்றப்படுகிறது. அதன்படி, இது 'பபேசியே' தாவரக்குடும்பத்தின் , துணைக்குடும்பங்களில் ஒன்றான 'சீசல்பினியோடியே' என்பதன் கீழ் அமைகிறது.  

## வாழிடம்
இக்குறிப்பிட்ட தாவரயினம், உலக பாரம்பரிய களங்களில் ஒன்றான மேற்கு தொடர்ச்சி மலைகளின் தெற்குப்பகுதிகளிலும், நடு சாயாத்திரி பகுதியிலும், இன்டோமலேசியப் பகுதிகளிலும் குறிப்பாகக் காணப்படுகிறது. காடுகளின் மேல்மட்ட அடுக்கை விட, மிக உயர்ந்த மரமாக , கடல் மட்டத்திலிருந்து 1300 மீ. உயரம் வரையுள்ள, பசுமைமாறாக் காடுகளிலும், அரிதாக உயரம் குறைந்த மழை அதிகம் பெறும் இலையுதிர் காடுகளிலும் காணப்படுகிறது.  

## வளரியல்புகள்
### தோற்றம்
இம்மரமானது 40 மீட்டர் வரை, வளரும் தன்மையை கொண்டதாக இருக்கிறது. அதற்கேற்றவாறு இதன் வேர்கள், தாங்கு வேர்களாக உள்ளன.  

### இலை அமைவுகள்

இம்மரத்தின் இலைகள் பின்வரும் இயல்புகளைப் பெற்றிருக்கின்றன.  
- இலையின் அளவு 4-5X1.5-4.5 செ.மீ. ஆகும்.
- இலையானது உதிரும் இயல்புடைய கூட்டிலை வகைகளைக் கொண்டதாகும்.
- இதன் இலையடிச்செதில் உதிரக்கூடியது.
- இலைக்காம்பு மிகச்சிறியதாகும். இலைகளில் மென்முடிகள் இல்லை..
- இலையின் நடுநரம்பு, மேற்பகுதியில் அலகின் பரப்பைவிட உயர்ந்து காணப்படும். இறுதியாக முடியும் மூன்றாம்நிலை நரம்புகள், வலைப்பின்னல் அமைப்பு உடையது.
- இலையின் நுனி, ஈட்டிவடிவமுடையது. சிற்றிலையின் நுனி மிகவும் கூரியது.
- சிறுகன்றின் இலைகள் இரம்பம் போன்ற தோற்றமுடையதாகும்.

### இனப்பெருக்க அமைவுகள்
இதன் மலர்கள் பச்சை நிறமாக இருக்கின்றன. மலரின் நடுவில் உள்ள மகரந்த பைகள் சிவப்பு நிறமாக இருக்கின்றன. ஒவ்வொரு மலரின் காம்பும் சிறியதாக இருக்கிறது. மலர்கள் தனி மலர்களாக இல்லாமல், மஞ்சரி அமைப்பில் இருக்கின்றன. இம்மஞ்சரியானது, கொத்தான இலைக்கோணங்களில் காணப்படும், நுனிவளர் பூந்துணர் வகையினைச் சேர்ந்ததாகும். இதன் கனி, இருபுற வெடிகனியாக, நாக்கு வடிவத்துடன் இருக்கும். ஒரு வெடிகனியினுள் 5-10 எண்ணிக்கையிலான விதைகள் இருக்கும். ஒவ்வொரு விதையும், தோற்றத்தில் தலைகீழ் முட்டை வடிவமாகவும், ஒவ்வொரு விதையும் வேறுபட்டும், கெட்டியாகவும், தட்டையாகவும், சமமற்றும், இறகுகளோடும் இருக்கும்.  

## ஊடகங்கள்
# பகுப்பு:தாவரவியல் பெயருடையக் கட்டுரைகள்


|-  
| | கட்டுரைகளுள்ளன  
|}  
- <big>தாவரவியல் பெயர்களுக்குரிய உரிய தமிழ் பெயர்களை பொருத்தமாக அமைப்பதில் ஆர்வமுள்ளவர்களுக்கு, இப்பகுப்பு உதவும்</big>
- பன்னாட்டு அறிஞர்களின் பெயரிடல் முறைமைப்படி அமைந்துள்ள பெயர்களின், தமிழ் ஒலிப்புப்பெயர்களாக இங்கு பட்டியலிடப்பட்டுள்ளன. ஆர்வமுள்ளோர் அதன் மூலத்தினை அறிந்து, சுருக்கமாவும், உடன் தெரிவிக்க வேண்டிய முறையிலும் பெயரிடுக.
# கமீசு முசைத்



**கமீசு முசைத்** (Khamis Mushayt) என்ற நகரம் சவுதி அரேபியாவின் தென்மேற்கு பகுதியில் அமைந்துள்ளது. இது ரியாத்திலிருந்து 442 கடல் மைல் தொலைவில் அமைந்துள்ளது.  

## வரலாறு
1970 வரை கமீசு முசைத் சிறிய நகரமாக 50,000 கும் குறைவான மக்கட் தொகையுடன் இருந்தது. பின்னர் .2004 மக்கட்தொகைக் கணக்கெடுப்பின் படி இந்நகரத்தின் மக்கட்தொகை 372,695 ஆக அதிகரித்துள்ளது. இந்நகரம் விளைநிலங்கள் சூழ்ந்ததாய் அமைந்துள்ளது.  

## முக்கிய இடங்கள்
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/பயண உதவித்தொகை


:***தங்குமிட உதவிக்கு இங்கு விண்ணப்பிக்கவும்***  
தமிழ் விக்கிப்பீடியா தொடங்கி பத்தாண்டுகள் நிறைவடைவதை ஒட்டி, 2013 செப்டம்பர் 28, 29 ஆகிய நாட்களில் சென்னையில் தமிழ் விக்கிப்பீடியா கூடல் நிகழ்வு நடைபெறும். இதற்கான பயண உதவித்தொகை வேண்டுவோர் தங்கள் விக்கிப்பீடியா பயனர் கணக்கை மட்டும் கீழே தரலாம். விருப்பம் உள்ள அனைவரையும் நிகழ்வில் கலந்து கொள்ள அனைத்து உதவிகளையும் செய்ய வேண்டும் என்றாலும், விக்கிமீடியா மற்றும் இதர அமைப்புகளிடம் இருந்து திரட்டும் பணம் சரியான முறையில் செலவு செய்யப்படுகிறது என்று கணக்கு காட்டுவதற்கான பொறுப்புடைமையும் உண்டு என்பதையும் கருத்தில் கொள்ள வேண்டியுள்ளது. பயனரின் நிதித் தேவை (மாணவர், ஓய்வு பெற்றோர், இல்லத்தரசி போன்றோர்), விக்கிப்பீடியா பங்களிப்புகள் அடிப்படையில் உதவித் தொகை பெறுவோர் தேர்ந்தெடுக்கப்படுவர். கூடுதல் விண்ணப்பங்கள் வரும் நிலையில் அனைவருக்கும் உதவ முனைந்து வருகிறோம்.  

## இந்தியா

12 பேருக்கான பயண உதவித் தொகை உறுதி. இரண்டாம் வகுப்பு இரயில் கட்டணம் அல்லது தனியார் / அரசு பேருந்துக் கட்டணம் மற்றும் சென்னை, உள்ளூர் போக்குவரத்துச் செலவுகளையும் கணக்கில் கொண்டு ஒருவருக்கு இந்திய ரூபாய் 1200/- ஆகக் கூடுதலான உதவித் தொகையாகத் தரப்படும்.  

1. தேனி. மு. சுப்பிரமணி.
1. ஸ்ரீதர்
1. V.B.Manikandan
1. ஹிபாயத்துல்லா)
1. Jayabharat
1. மா. தமிழ்ப்பரிதி
1. &#32;பார்வதிஸ்ரீ
1. அபிராமி நாராயணன்
1. முனைவர். துரை. மணிகண்டன்
1. சுருளிராஜ்
1. இரவி
1. தகவலுழவன்
1. பி.கண்ணன்சேகர்
1. பயனர்:Vickyavw
1. பயனர்:bosebala
15.சி.சாமிதுரை cell 9788254988  
எம் ஆர் கமல் பாபு 9366666800  

## இலங்கை

2 பேருக்கான பயண உதவித் தொகை உறுதி. விசா, விமானச் சீட்டு, உள்ளூர் / சென்னையில் விமான நிலையத்தில் இருந்து போக்குவரத்து ஆகிய செலவுகளை முன்னிட்டு ஒருவருக்கு இந்திய ரூபாய் 15000/- வரை உதவித் தொகையாக வழங்கப்படும்.  

1. சிவகோசரன்
1. சஞ்சீவி சிவகுமார்
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/



தமிழ் விக்கிப்பீடியா பத்தாண்டுகள் கொண்டாட்டங்கள் தொடர்பான நிதி ஏற்பாடுகள், செலவுகள் விவரம் இங்கு இற்றைப்படுத்தப்படும்.  

- விக்கிமீடியா அறக்கட்டளையிடம் கோரிய நிதி (நிதி வேண்டலுக்கான தமிழ் விக்கிப்பீடியா வரைவுப் பக்கம்)

- CIS-A2K அமைப்பிடம் கோரிய நிதி

- இந்திய விக்கிமீடியா கிளையிடம் கோரிய நிதி

- புரவலர்கள்

- செலவுகள்

## நிதியைக் கையாள்பவர்கள்

- இரவி (CIS- A2K தரும் இடைக்கால நிதி ஏற்பாடு இரவியின் சேமிப்புக் கணக்குக்கு வரும்)
- WMF தரும் பணத்தைப் பெற இரண்டு விக்கிப்பீடியர்கள் இணைந்து கூட்டு வங்கிக் கணக்கைத் துவங்க வேண்டும். ஒரே ஊரில் இருவரும் இருக்கும் வசதியை முன்னிட்டு இரவி, சிவக்குமார் ஆகியோர் கோயம்புத்தூரில் இருந்து இந்த ஏற்பாட்டைக் கவனிப்பார்கள்.

WMF நல்கைக் குழுவின் புரிதலுக்காக இதே செய்தி ஆங்கிலத்தில்:  

Tamil Wikipedia administrators Ravishankar and Sivakumar will serve as the joint treasurers to handle the fund received through WMF grant for Tamil Wikipedia 10 years celebrations. They will open a new joint bank account which will be used exclusively for this purpose. The transactions through this bank account will be submitted openly for audit by Tamil Wikipedia community.
# கைபர் தொடர்வண்டிப் பயணம்



**கைபர் தொடர்வண்டிப் பயணம்** ஒரு சுற்றுலாத் தொடர்வண்டிப் பயணம் ஆகும். இத்தொடர்வண்டி பெஷாவர், *லண்டி கொட்டால்* ஆகிய இரு நகரங்களுக்கு இடையே, கைபர் கணவாய் வழியாக ஓடியது.  
இப்பயணமானது வரலாற்றின் காலங்களுக்கு உள்ளே செல்லும் பயணம் எனவும் அழைக்கப்படுகிறது. இத்தொடர்வண்டி செல்லும் 52 கிலோமீட்டர் தொலைவில், 34 குகைகளையும் 92 பாலங்களையும் கடந்து செல்கிறது. ஒவ்வொரு மாதத்தின் முதல் ஞாயிற்றுக்கிழமை இச்சேவை இருந்தது. உள்ளூர் மக்களுக்கு இலவசப் பயணம் அனுமதிக்கப்பட்டிருந்தது. 1925 நவம்பர் 3 ஆம் நாள் இந்தத் தொடர்வண்டிப்பயணம் அதிகாரபூர்வமாய் ஆரம்பிக்கப்பட்டது.  
1947 பாகிஸ்தான் விடுதலைக்குப்பின் ஒவ்வொரு ஞாயிற்றுக்கிழமையும் ஓடுமாறு இந்த தொடர்வண்டிப் பயணம் அமைக்கப்பட்டது. போதுமான நிதி ஆதாரம் இல்லாதலால் 1982 ஆம் ஆண்டு இந்தச் சேவை நிறுத்தப்பட்டது. பின்னர் தனியார் அமைப்புகள் பாகிஸ்தான் அரசுடன் இணைந்து செயலாற்றி, 1990 -ல் மீண்டும் இச்சேவை ஆரம்பிக்கப்பட்டது. 2006 ஆம் ஆண்டு ஏற்பட்ட வெள்ளத்தின் காரணமாக தண்டவாளங்கள் அடித்துச் செல்லப்பட்டதால் மூடப்பட்டது.
# பாபநாசம் பாலைவனேஸ்வரர் கோயில்



**பாபநாசம்** பாலைவனேஸ்வரர் கோயில் திருஞானசம்பந்தரால் தேவாரம் பாடல் பெற்ற சிவாலயமாகும். இத்திருத்தலம் திருநாவுக்கரசரால் பாடல் பெற்ற சிவாலயமாகும். இது தஞ்சாவூர் மாவட்டத்தில் பாபநாசம் வட்டத்தில் அமைந்துள்ளது. இறைவன் புலியின் தோலை உரித்து உடுத்திக் கொண்ட செயலைச் செய்த தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் அமைந்துள்ள 19ஆவது சிவத்தலமாகும்.  

## தல வரலாறு

- பாண்டவர்களின் வனவாச காலத்தில், தௌமிய முனிவரின் ஆலோசனைப்படி அருச்சுனன் இத்தலத்திற்கு வந்து, வழிபட்டு, வில்வித்தையின் நுட்பங்களை உணர்ந்து, பாதாள உலகம் சென்று உலூபியை மணந்து வந்தான் என்று சொல்லப்படுகிறது.
- தாருகாவனத்து முனிவர்கள், இறைவனைப் புறக்கணித்து அவரையே அழிக்க எண்ணி, தீயவேள்வி செய்து, புலியை வரவழைத்து, அதை இறைவன் மீது ஏவ, இறைவனும் அப்புலியின் தோலை உரித்து உடுத்திக் கொண்ட செயலைச் செய்த தலம்.

## தல சிறப்புகள்

- சுவாமி, அம்பாள் இருவரும் கல்யாணத் திருக்கோலத்தில் விளங்குகின்றனர்.
- வேதம்|வேதங்களின் நடுவணதாகிய யஜுர் வேதம்|யஜுர்வேதத்தின் நடுவின் பஞ்சாக்ஷரம் விளங்குவது போல, திருமுறைகளில் தேவாரத்துள் நடுவணதாகிய அப்பர் தேவாரத்துள், குறுந்தொகையில், நடுப்பதிகமாகிய 51-ஆவது பதிகம் இத்தலத்துப் பதிகமாகும். இப்பதிகத்தின் நடுப்பாடலாக உள்ள "விண்ணினார் பணிந்து " என்று தொடங்கும் பாடலின் நடுவில் சூட்சும பஞ்சாக்ஷரம் விளங்குகிறது. இச்சிறப்பினையுடைய (பதிகத்திற்கு) உரிய தலம் ஆகும்.
- கோயில் கீழ்ப்பகுதி கருங்கல்லிலும், மேற்பகுதி செங்கற் கட்டமைப்பிலும் காணப்படுகிறது.
- கோயிலுள் பெரிய நெற்களஞ்சியம் உள்ளது - வட்ட வடிவில் கூம்பு முனையுடன் செங்கல்லால் கட்டப்பட்டுள்ள இக்களஞ்சியம் 12 ஆயிரம் கலம் கொள்ளளவுடையது. இவ்வளவு அதிகமான நெல் வருவாயைக் கொண்டதாக இக்கோயில் விளங்கியதென்பது நமக்குத் தெரிகிறது. தற்போது இது பயன்படுத்தப்படாமல் உள்ளது.
- பிராகாரத்தில் விநாயகர், சோமாஸ்கந்தர், சுப்பிரமணியர், வசிஷ்டர், மகாலட்சுமி, பார்த்திபன், மலையத்துவசன் ஆகியோர் வழிபட்ட சிவலிங்கள் உள்ளன.
- இக்கோயிலில் முதலாம் குலோத்துங்கன், விக்கிரம சோழன், இரண்டாம் இராசராசன், மூன்றாம் இராசராசன், மூன்றாம் குலோத்துங்கன் ஆகியோருடைய காலத்திய கல்வெட்டுக்கள் உள்ளன.
- இக்கல்வெட்டுக்களில் இவ்வூர், "நித்தவிநோத வளநாட்டு நல்லூர் நாட்டைச் சேர்ந்த ஊர் " என்றும்; இறைவன் "திருப்பாலைத்துறை மகாதேவர் " என்றும் குறிக்கப்பட்டுள்ளது.
- முதற் குலோத்துங்கன் காலத்தில் இக்கோயில் கருங்கல் திருப்பணியாக ஆக்கப்பெற்றிருக்க வேண்டும் என்பது ஆய்வாளர்கள் கருத்தாக உள்ளது.

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  

திருநாவுக்கரசர் பாடிய பதிகம்  

<blockquote>  
*விண்ணி னார்பணிந் தேத்த வியப்புறும்*  

*மண்ணி னார்மற வாதுசி வாயவென் *  

*றெண்ணி னார்க்கிட மாவெழின் வானகம் *  

*பண்ணி னாரவர் பாலைத் துறையரே.*  

*தொடருந் தொண்டரைத் துக்கந் தொடர்ந்துவந்*  

*தடரும் போதர னாயருள் செய்பவர்*  

*கடலின் நஞ்சணி கண்டர் கடிபுனற்*  

*படருஞ் செஞ்சடைப் பாலைத் துறையரே.*.  
</blockquote>
# கோவிலூர் மந்திரபுரீஸ்வரர் கோயில்



**கோவிலூர் மந்திரபுரீ்ஸ்வரர் கோயில்** (திருவுசாத்தானம்) திருஞானசம்பந்தரால் தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 107ஆவது சிவத்தலமாகும்.  

## அமைவிடம்
இச்சிவாலயம் தமிழ்நாட்டில் திருவாரூர் மாவட்டத்திலுள்ள திருத்துறைப்பூண்டி வட்டத்தில் கோவிலூர் எனும் ஊரில் அமைந்துள்ளது.  

## இறைவன், இறைவி
இச்சிவாலயத்தின் இறைவன் மந்திரபுரீஸ்வரர், இறைவி பெரிய நாயகி.  

## வழிபட்டோர்
இந்திரன், விசுவாமித்திரர், ஸ்ரீராமர், இலக்குவன், ஜாம்பவான், சுக்கிரீவன், அனுமன் முதலானோர் வழிபட்ட திருத்தலம்.
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/புரவலர்கள்

:***To read this page in English, please click here***.  

தமிழ் விக்கிப்பீடியா பத்தாண்டு கொண்டாட்டத்துக்கான புரவலர்களை வரவேற்கிறோம். தாங்கள் அளிக்கும் ஆதரவு தமிழ் விக்கிப்பீடியாவை இன்னும் பரவலாக அறிமுகப்படுத்தவும் கூடுதல் பங்களிப்பாளர்களைப் பெற்றுக் கொள்ளவும் உதவும். நன்றி.  

## நிதி அடுக்குகள்

- தொடக்க நிலை - குறைந்தது 5,000 இந்திய ரூபாய்.
- வளர் நிலை - 10,000 இந்திய ரூபாய்.
- சிறப்பு நிலை - 20,000 இந்திய ரூபாய் அல்லது அதற்கு மேலான தொகை.

## நிதி ஆதரவு அளிக்க

நிதி ஆதரவு அளிக்க விரும்பும் நிறுவனங்கள் ravidreams at gmail dot com , natkeeran at gmail dot com ஆகிய முகவரிகளுக்கு மின்மடல் அளிக்கலாம். அல்லது, இரவியின் 99431 68304 என்ற எண்ணுக்கு அழைக்கலாம்.  

ஒவ்வொரு நிலைக்கும் ஏற்றவாறு புரவலர்களுக்கு நன்றி நவிலப்படும்.  

## புரவலர்கள் பட்டியல்
- கிழக்கு பதிப்பகம் - 5000 இந்திய ரூபாய் மதிப்பிலான புத்தகங்களைக் கட்டுரைப் போட்டி வெற்றியாளர்களுக்குத் தர முன்வந்திருக்கிறார்கள்.
- ஜெகதீஸ்வரன் - 6000 - சட்டைகள் அச்சிட.

## தமிழ் விக்கிப்பீடியர்கள் அளிக்கும் நிதி ஆதரவு

**குறிப்பு**: பத்தாண்டு கொண்டாட்டச் செலவுக்கான முழு தொகையையும் விக்கிமீடியா அறக்கட்டளை தர முன்வந்துள்ளது. இதற்குப் பிறகும் புரவலர்களை நாடுவது, நமது செலவுகளை நாமே இயன்ற அளவு ஏற்றக் கொள்வது நல்ல முன்மாதிரியாக இருக்கும் என்ற அடிப்படையிலேயே. ஏற்கனவே விலைமதிப்பற்ற பல மணித்துளிகளையும் அறிவையும் உழைப்பையும் ஈன்று வரும் விக்கிப்பீடியர்கள் இந்நிகழ்வுக்கு நிதியாகவும் ஆதரவு தரத் தேவையில்லை. அப்படியே தர முன்வந்தாலும், பிறகொரு வேளையில் தகுந்த திட்டத்துக்குத் தருவது சரியாக இருக்கும். இவை அனைத்தையும் கருதிய பிறகு, நிதி ஆதரவு அளிக்க முன்வருகிறீர்கள் என்றால் கீழே விவரங்களைத் தாருங்கள்.  

1. செல்வசிவகுருநாதன் - அண்மையில் கட்டுரைப் போட்டியில் வென்ற முத்துராமன், நந்தினி இவர்கள் இருவரும் கலந்துகொள்ளும் பட்சத்தில் இவர்களின் பயணச் செலவுகளை முழுமையாக ஏற்க விருப்பம்! அண்மையில் கல்லூரிப் படிப்பினை முடித்துள்ள இவர்களை ஊக்குவித்தல் எனக்கு மன மகிழ்ச்சியினைத் தருகிறது. இவர்கள் வராத பட்சத்தில், இந்தியப் பணம் 2000 உரூபாயை நிதித் திரட்டலுக்கு வழங்குவேன். --மா. செல்வசிவகுருநாதன் (பேச்சு) 03:24, 12 செப்டம்பர் 2013 (UTC)

## புரவலர்களுக்கான நன்றி செலுத்தல்
- தமிழ் விக்கிப்பீடியா ஒருங்கிணைப்புப் பக்கத்திலும் நிகழ்வு அரங்கிலும் புரவலர்களின் நிறுவனச் சின்னங்கள் இடலாம்.
- நிகழ்வின் இறுதியிலான நன்றி நவிலலில் நிறுவனங்களில் பெயரைக் குறிக்கலாம்.

(விரியும்)
# எக்செல் பொறியியல் கல்லூரி



**எக்செல் பொறியியல் கல்லூரி** என்பது தமிழ்நாட்டிலுள்ள ஒரு சுயநிதிப் பொறியியல் கல்லூரி ஆகும். நாமக்கல் மாவட்டத்திலுள்ள பள்ளக்காபாளையம் எனும் ஊரில் 2007 ஆம் ஆண்டில் இக்கல்லூரி தொடங்கப்பட்டது. இக்கல்லூரி புதுதில்லியிலுள்ள அகில இந்திய தொழில்நுட்பக் கல்விக் குழுவின் அங்கீகாரம் பெற்று, சென்னையிலுள்ள அண்ணா பல்கலைக்கழகத்தின் இணைக்கப்பட்டு செயல்பட்டு வருகிறது.  

## கல்லூரியிலுள்ள பாடப்பிரிவுகள்
# தூவாநாயனார் கோயில் தூவாய் நாதர் கோயில்



**தூவாநாயனார் கோயில் தூவாய் நாதர் கோயில்** (திருஆருர்ப் பரவையுள் மண்டளி) சுந்தரால் தேவாரம் பாடல் பெற்ற சிவாலயமாகும். தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 89ஆவது சிவத்தலமாகும்.முன்பு, இத்திருக்கோயில் கடலிலுள் மண்கோயிலாக அமைந்திருந்தது என தலவரலாறு குறிப்பிடுகிறது.  

## அமைவிடம்
இத்திருக்கோயில் திருவாரூர் கோயிலின் தேர் நிலைக்கு அருகில், கிழக்கு ரத வீதியில் அமைந்துள்ளது.  

## அமைப்பு
ராஜகோபுரத்தைக் கடந்து உள்ளே செல்லும்போது பலிபீடம், நந்தி ஆகியவை உள்ளன. மூலவர் முன்பாக இடது புறத்தில் விநாயகர் உள்ளார். திருச்சுற்றில் விநாயகர், சுப்ரமணியர், சனீசுவரன், இறைவி, சண்டிகேசுவரர் ஆகியோரின் சன்னதிகள் உள்ளன. கோஷ்டத்தில் தட்சிணாமூர்த்தி, விஷ்ணு, பிரம்மா, துர்க்கை ஆகியோர் உள்ளனர்.  

## இறைவன், இறைவி
இக்கோயிலில் உள்ள இறைவன் தூவாய் நாதர், இறைவி பஞ்சின் மென்னடியாள்.
# திருக்கொண்டீஸ்வரம் பசுபதீஸ்வரர் கோயில்



**திருக்கொண்டீஸ்வரம் பசுபதீஸ்வரர் கோயில்** திருநாவுக்கரசரால் தேவாரம் பாடல் பெற்ற சிவத்தலமாகும். தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில்அமைந்துள்ள 72ஆவது சிவத்தலமாகும். அம்பிகை பசு வடிவில் இறைவனை வழிபட்ட தலம். திருத்தலங்கள் தோறும் சென்று இறைவனை பாடி வழிபட்டு வந்த அப்பர் பெருமான் எனப்படுகின்ற திருநாவுக்கரசர் தான் முக்தி அடைந்த தலமான திருப்புகலூருக்குச் செல்லுவதற்கு முன்பாக கடைசியாக இந்தத் தலத்திலிருந்துச் சென்றதாகவும் கூறுவர். காஞ்சி மகாசுவாமிகள் சுமார் 50 வருடங்களுக்கு முன் இங்கு வந்திருந்தபோது இறைவி சந்நிதிக்கு சக்ர யந்திரம் அளித்துள்ளார். இச்சிவத்தலம் தமிழ்நாடு திருவாரூர் மாவட்டத்திலுள்ள நன்னிலம் வட்டத்தில் திருக்கொண்டீஸ்வரம் எனும் ஊரில் அமைந்துள்ளது.  

## தொன் நம்பிக்கை
ஒரு சமயம், கயிலை மலையில் இறைவனும், இறைவியும் உரையாடிக்கொண்டிந்த சமயத்தில் ஒரு கருத்து வேறுபாடு உருவானது. அதன் காரணமாக இறைவியை பூலோகத்தில் பசுவாக போகும்படி இறைவன் சாபம் இடுகின்றார். அந்த. சாபம் காரணமாக பூலோகத்திற்கு வந்த அம்பிகை பசு உருவத்தில் இருந்தார். அப்போது தன் பதியான இறைவனை மீண்டும் சென்று அடைய எண்ணி, வில்வ ஆரண்யத்தில் அவரைத் தேடி அலைந்து கொண்டிருந்தார். அப்போது இறைவனைக் காணமுடியவில்லை. பசு வடிவில் இருந்த இறைவி, தன் கொம்புகளைக் கொண்டு பூமியைக் கிளறிப் பார்க்க ஆரம்பித்தார். அக்காலகட்டத்தில் அங்கு சுயம்புவாக இருந்த ஒரு லிங்கத் திருமேனியின் மீது கொம்புப்பட்டு குருதி வழிந்து ஓட ஆரம்பித்தது. அதனைக் கண்டு இறைவி அஞ்ச ஆரம்பித்தார்.பசுவான தன் மடியிலிருந்து பால் சொரிந்து அக்காயத்தை ஆற்றினார். பின் தொடர்ந்து லிங்கத் திருமேனியாக இருந்த இறைவனை வழிபட ஆரம்பித்தார். அதனால் மகிழ்ச்சி அடைந்த இறைவன்ம் ரிஷப வாகனத்தில் தோன்றி இறைவிக்கு சாப விமோசனம் தந்தார். பின்னர், ரிஷபா ரூடராய் இறைவிக்கு காட்சி தந்தார்.  

## பேறு பெற்றவர்கள்
தேவலோகப் பசு என்று கூறப்படுகின்ற காமதேனு வழிபட்டு பேறு பெற்ற தலமாக இத்தலம் கூறப்படுகிறது. இத்தலத்தில் தான் வியாழன் எனப்படுகின்ற குரு பகவான் சிவனை வழிபட்டு பல நல்ல பேறுகளைப் பெற்றதாகக் கூறுவர். தலவரலாற்றின் படி, இறைவன் ரிஷபாரூபராய் பசுவாக இருந்த இறைவிக்கு காட்சி தந்து உமையம்மையை ஆட்கொண்டது ஒரு கார்த்திகை மாதம் வியாழக் கிழமை எமகண்ட வேளையில் என்று நம்பப்படுகிறது. அதன் காரணமாக இக் கோயிலில் ஒவ்வொரு ஆண்டும கார்த்திகை மாதத்தில் வருகின்ற வியாழக்கிழமை நாள் சிறப்புத் திருவிழாகக் கொண்டாடப்பட்டு வருகின்றது. இதே நாளில் தான் நவக்கிரக குருபகவானும் பூஜித்து நற்கதி பெற்றதாகவும் கூறப்படுகின்றது.  

## கல்வெட்டு, குடமுழுக்கு
இக்கோயிலில் சகம் 1439 ஆண்டைச் சேர்ந்த விஜயநகர மன்னரான வீரகிருஷ்ண தேவ மகாராயர் கல்வெட்டு ஒன்று உள்ளது. தமிழக இந்து சமய அறநிலையதுறை நிர்வாகத்தின் கீழ் உள்ள இந்தக் கோயிலில் 2006 ஆம் ஆண்டில் குடமுழுக்கு நடைபெற்றது. அதற்குப் பிறகு, தற்போது சில திருப்பணி வேலைகள் பக்தர்களின் பங்களிப்போடு நடைபெற்று வருகிறது.நூதன கொடி மரத்தை அமைக்கின்ற பணியும், முன்னர் நடைபெற்று பின்னர் நின்று போன தைப்பூச பிரம்மோற்சவம் விழாவும் நடத்த ஏற்பாடுகள் மேற்கொள்ளப்பட்டு வருகின்றன.
# திருக்கொள்ளிக்காடு அக்னீஸ்வரர் கோயில்


**திருக்கொள்ளிக்காடு அக்னீஸ்வரர் கோயில்** அப்பர் மற்றும் சம்பந்தரால் தேவாரப் பாடல் பெற்ற தலங்களில் காவிரி தென்கரைத் தலங்களில் உள்ள 115ஆவது சிவத்தலமாகும்.  

## அமைவிடம்
இச்சிவாலயம் தமிழ்நாடு திருவாரூர் மாவட்டத்திலுள்ள திருத்துறைப்பூண்டி வட்டத்தில் திருக்கொள்ளிக்காடு எனும் தளத்தில் அமைந்துள்ளது.  

## இறைவின், இறைவி
இச்சிவாலயத்தின் இறைவன் அக்னீஸ்வரர். இறைவி பஞ்சின் மெல்லடியம்மை. பொங்கு சனீஸ்வரர் தனிச்சன்னதியில் அமைந்திருக்கிறார்.  

## சிறப்புகள்
அக்கினி வழிபட்ட திருத்தலம்.  

## குடமுழுக்கு
2015 செப்டம்பர் 9 அன்று காலையில் குடமுழுக்கு நடைபெற்றது.
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/பயிற்சிகள்

தமிழ் விக்கிப்பீடியா தொடங்கி பத்தாண்டுகள் நிறைவடைவதை ஒட்டி, 2013 செப்டம்பர் 29 அன்று சென்னையில் தமிழ் விக்கிப்பீடியா கூடல் நிகழ்வு நடைபெறும். அன்று காலை பயிற்சி வகுப்புகள் இடம்பெறும்.  

## பயிற்சிகள்
விக்கிப்பீடியாவின் புதிய பயனர்கள், ஏற்கனவே அறிமுகமான பங்களிப்பாளர்கள் ஆகியோரைக் கருத்தில் கொண்டு தனித்தனிப் பயிற்சிகள் அளிக்கலாம். புதியவர்களுக்கான பயிற்சிகள்: தமிழ்த்தட்டச்சு, விக்கிப்பீடியாவில் தொகுத்தல், படம் ஏற்றுதல், விக்கிப்பீடியா நடை முதலியன. ஏற்கனவே உள்ள விக்கிப்பீடியர்களுக்கு, தானியங்கி பயன்படுத்துதல், சிறப்பாக ஒளிப்படங்கள் எடுத்தல், சிறப்பாக பரப்புரை முயற்சிகளில் ஈடுபடல், சிறப்பாக விக்கித் திட்டங்களைச் செயற்படுத்துதல் போன்ற தலைப்புகளில் பயிற்சி அளிக்கலாம்.  

நீங்கள் பயிற்சி அளிக்க விரும்பினால், விவரங்களைக் கீழே தரவும். ஒவ்வொரு பயிற்சிக்கும் 15 முதல் 30 மணி நேரம் ஒதுக்க முடியும்.  

1. பயிற்சியின் பெயர், பயிற்சி அளிப்பவரின் பெயர்.
1. பயிற்சியின் பெயர், பயிற்சி அளிப்பவரின் பெயர்.

## தேவைப்படும் பயிற்சிகள்
உங்களுக்குத் தேவைப்படும் பயிற்சிகள் பற்றிய கோரிக்கைகளை இங்கு இடலாம். இயன்றவரை அதற்கான ஏற்பாடுகளைச் செய்ய முயல்வோம்.  

தேவைப்படும் பயிற்சியின் பெயர், உங்கள் பெயர்.  

1. தானியங்கி பயன்படுத்தல் - சிவகோசரன் (பேச்சு) 16:18, 12 செப்டம்பர் 2013 (UTC)
1. சிறப்பாக பரப்புரை முயற்சிகளில் ஈடுபடல் - சிவகோசரன் (பேச்சு) 16:18, 12 செப்டம்பர் 2013 (UTC)
# பிரஜா வாணி


பிரஜாவாணி என்பது கர்நாடகாவில் வெளியாகும் நாளேடுகளில் ஒன்று. பிரஜாவாணி என்றால் மக்கள் குரல் என்று பொருள். நாள்தோறும் 5,30,000 பிரதிகளை வெளியிட்டு, முதன்மையான கன்னட நாளிதழ்களில் ஒன்றாகத் திகழ்கிறது.  

கர்நாடகாவின் தென்பகுதிகளில் அதிக வாசகர்களைக் கொண்டுள்ளது. நாடளவிலும், பன்னாட்டளவிலும் உள்ள செய்திகளும் வெளியாகின்றன. கதைகள், பாடல்கள், குழந்தைகள் பக்கம் என வெவ்வேறு பகுதிகளைக் கொண்டுள்ளது.  
கீழ்க்கண்டவாறு ஒவ்வொரு நாளும் சிறப்பிதழும் இணைப்பாக வழங்கப்படுகின்றன.  
- திங்கள் - நகர்ப்பகுதி (இருப்பிடம்)
- செவ்வாய் - விளையாட்டு, கல்வி
- புதன் - வியாபாரம், வணிகம்
- வியாழன் - ஆன்மீகம்
- வெள்ளி - திரைப்படங்கள்,
- சனி - உடல்நலம்

## மற்ற வெளியீடுகள்
- டெக்கன் ஹெரால்டு, ஆங்கில நாளேடு
- சுதா, கன்னட வார இதழ்
- மயூரா, கன்னட மாத இதழ்
# விஜய கர்நாடகா


**விஜய கர்நாடகா** என்பது கர்நாடகாவில் வெளியாகும் கன்னட நாளேடு. அதிகப் பிரதிகளை விற்று, முன்னணி கன்னட நாளேடாக விளங்குகிறது. பெங்களூரு, ஹூப்பளி, மங்களூர், சிமோகா, கங்காவதி, பெலகவி, தாவண்கரே முதலான நகரங்களில் வெவ்வேறு பதிப்புகளை வெளியாகிறது.  

## ஆசிரியர்கள்
1. ஈஷ்வர தைதோடா
1. மகாதேவப்பா
1. விஷ்வேஸ்வர பாட்
1. ஈ. ராகவன்
1. சுகதா சிறீனிவாசராஜு
# வார்த்தா பாரதி


**வார்த்தா பாரதி** என்பது கர்நாடகாவில் வெளியாகும் கன்னட நாளேடு. இது மங்களூர், பெங்களூர் என இரண்டு பதிப்புகளில் வெளியாகிறது. இதன் தலைமையகம் மங்களூரில் உள்ளது.. கர்நாடகாவிற்கு வெளியே, அரபு நாடுகளிலும் விற்கப்படுகிறது.  

## செய்திகள்
அரசியல், அறிவியல், சுற்றுச்சூழல், கல்வி, பண்பாடு, மனமகிழ்வு தொடர்பான செய்திகள் வெளியாகின்றன. அரசியல் பிரச்சனைகள் தொடர்பான பேட்டிகளும், விவாதங்களும் இடம்பெறுகின்றன. நாள்தோறும் கன்னட எழுத்தாளர்களும், சமூக ஆர்வலர்களும் தனிப் பகுதிகளில் எழுதுகின்றன. குழந்தைகளுக்காக படங்களுடன் கூடிய கதைகளும் இணைப்பாக `வருகின்றன.
# கன்னட இதழ்களின் பட்டியல்


| 1 | 1848 ஜுலை | மங்களூரு சமச்சார் (கன்னட சமாச்சர்) | மங்களூரு | ஹர்மன் மொக்லிங்க |  |
| --- | --- | --- | --- | --- | --- |
| 2 | 1849 | ஸுபுத்தி | பெல்காம் | வார இதழ் |  |
| 3 | 1859-64 | மைசூர் வ்ருத்தசந்த போதினி | மைசூர் |  |  |
| 4 | 1861 நவம்பர் | ஞானபோதக | பெல்காம் | வெங்கட ரங்கொ கட்டி | வார இதழ்/மாத இதழ் |
| 5 | 1862 | அருணோதய | பெங்களூரு | பி.எல்.ரைசு | மாத இதழ் |
| 6 | 1865-1965 | கன்னட ஸசலச பத்ரிகெ (ஜீவன ஸிக்சண) | பெல்காம் |  |  |
| 7 | 1874 | கர்நாடக ஞான மஞ்சரி |  |  |  |
| 8 | 1875-78 | ஸோதக | வெங்கட ரங்கொ கட்டி |  |  |
| 9 | 1877-1953 | சந்த்ரோதய | தார்வாட் | பண்டிதப்ப சிக்கோடி/ ஜி. எச். க்ருஷ்ணராவ | வார இதழ் /மாத இதழ் |
| 10 | 1883-1906 | கர்நாடக பத்ர | பெல்காம்/தார்வாட் | கட்டி மத்து ஹொன்னசபுரமட |  |
| 11 | 1885 | வ்ருத்தசந்த மஞ்சரீ | வார இதழ் |  |  |
| 12 | 1888 | லோகஸிக்சக | தார்வாட் | வெங்கட ரங்கொ கட்டி |  |
| 13 | 1890-1929 | கர்நாடக வ்ருத்த (தார்வாட் வ்ருத்த) | தார்வாட் | பகீரப்ப மத்து அனசட சன்னபசப்பா | வார இதழ் |
| 14 | 1896 | வசக்பூஷண | தார்வாட் | ஆலூரு வெங்கடரசயரு | மாத இதழ் |
| 15 | 1907 | வசக்தேவி | தார்வாட் | ஹொன்னசபுரமட |  |
| 16 | 1907-08 | ஹிந்தூசதசன ஸமச்சார் | நாராயண கிரிதரராவ் |  |  |
| 17 | 1910-30 | கர்நாடக தனஞ்சய | தார்வாட்/ பெல்காம் | எம். க்ருஷ்ணராவ | நாளேடு |
| 18 | 1911 | ஒக்கலிகரூ ஒக்கலுதனவூ | தார்வாட் | தேஸசயி மத்து ஹொன்னசபுரமட | மாத இதழ் |
| 19 | 1912 | ஸத்போத சந்த்ரிகெ | அகடி | களகனசத | மாத இதழ் |
| 20 | 1918 | கவிதச | மாத இதழ் |  |  |
| 21 | 1918 | ப்ரபசத | தார்வாட் | வசய.பி.ஜடசர | மாத இதழ் |
| 22 | 1921 | பசலமித்ர | வல்லப மஹலிங்க தட்டி | மாத இதழ் |  |
| 23 | 1921-37 | விஜய | தார்வாட் | ஹொசகேரி அண்ணசசசர்ய | நாளேடு/மாத இதழ் |
| 24 | 1921 | கர்மவீர | ஹுப்பள்ளி | ஆர்.எச்.ஹுக்கேரிகர, ஆர்.ஆர்.திவாகர் | வார இதழ் |
| 25 | 1922 | ஜய கர்நாடகா | தார்வாட் | ஆலூரு வெங்கடரசயரு/ த.ரச.பேந்த்ரெ | மாத இதழ் |
| 26 | 1923 | கன்னடிக | தார்வாட் | ஆலூரு வெங்கடரசயரு |  |
| 27 | 1924 | வார்த்த பத்ரிகெ | நாளேடு |  |  |
| 28 | 1926 | நவனீத | பண்டித கவலி | மாத இதழ் |  |
| 29 | 1929 | சம்யுக்த கர்நாடகா | பெளகவி / ஹுப்பள்ளி | ஆர்.எச்.ஹுக்கேரிகர, மத்வரசவ கப்பூர, ரங்கனசத திவாகர் | வார இதழ் /நாளேடு |
| 30 | 1929-55 | கன்னட ப்ரசதமிக ஸிக்சண | ஆர்.வி.தேஸசயி | மாத இதழ் |  |
| 31 | 1930-35 | கர்நாடக டைம்சு | தார்வாட் | எச்.எச்.ஸிவலிங்கஸசசத்ரி | வார இதழ் |
| 32 | 1934-36 | சதசனிக சவரசஜ்ய வ்ருத்த | தார்வாட் | ஆர்.வி.ஜடசர | மாதம் மும்முறை |
| 33 | 1936-49 | ஸமசஜ | தார்வாட் | பசலசந்த்ர கசணேகர | மாத இதழ் |
| 34 | 1938 | ஜயந்தி | தார்வாட் | பெடகேரி க்ருஷ்ணஸர்ம/எச்.வி.மெள்ளிகட்டி | வார இதழ் /மாத இதழ் |
| 35 | 1940 | ப்ரதிபச | தார்வாட் | பசலசந்த்ர கசணேகர | மாத இதழ் |
| 36 | 1947 | ஜசக்ருதி | கசத்ரி ஸசமண்ண | வார இதழ் |  |
| 37 | 1949 | நிரீக்.ஷக | தார்வாட் | எம்.கோவர்தனரசவ |  |
| 38 | 1953-62 | வீரமாதெ | தார்வாட் | சரோஜினி மகிஷி/ஸங்கர நாராயண | மாத இதழ் |
| 39 | 1954 | ப்ரபஞ்ச | ஹுப்பள்ளி | பசடீல புட்டப்ப | வார இதழ் |
| 40 | 1956 | கஸ்தூரி | ஹுப்பள்ளி | லோகஸிக்.ஷண விசவசத நிதி/பச.வெம்.ஆச்சர்ய | மாத இதழ் |
| 41 | 1959 | விஜய வாணி | ஹுப்பள்ளி | பசடீல புட்டப்ப | நாளேடு |
| 42 | 2003 | வார்த்த பாரதி | மங்களூரு/பெங்களூரு | எ.எச. புத்திகெ | நாளேடு |
| 43 | நவோதய | கதக | நாளேடு |  |  |
| 44 | நசகரிக | கதக | நாளேடு |  |  |
| 45 | 1941 | ஹைதராபாத் சமாச்சார் | ஐதரபாத் | மாத இதழ் |  |
# உதயவாணி


**உதயவாணி** என்பது கர்நாடகாவில் வெளியாகும் முன்னணி கன்னட நாளேடுகளில் ஒன்று. உதயவாணி என்றால் காலைக் குரல் என்று பொருள். மணிப்பால், பெங்களூர், மும்பை, ஹூப்பள்ளி, குல்பர்கா, தாவண்கரே ஆகிய நகரங்களில் வெவ்வேறு பதிப்புகளை வெளியிடுகிறது.  
நாளொன்றுக்கு மூன்று இலட்சம் பிரதிகள் விற்பனையாகின்றன. ABC Jun-Dec 2012  

## பிற இதழ்கள்
- தரங்கா (வாரந்தோறும் வெளியாகும் குடும்ப இதழ்)
- ரூபதாரா (திரைத்துறை தொடர்பான மாத இதழ்)
- துந்துரு (குழந்தைகளுக்கான இதழ்)
- துசரா (மாத இதழ்)

## இணைப்புகள்
- தளம்
# ஞானேஷ்வர்


**ஞானதேவர்** அல்லது **ஞானேஷ்வர்** அல்லது **தியானேஷ்வரர்** என்பவர் மராத்திய வைணவ அடியார் ஆவார். இவர் பொ.ஊ. 1275 – 1296 காலத்தில் வாழ்ந்தார். இவர் ஒரு வர்க்காரி வைணவ கவிஞரும், மெய்யியலாளரும் ஆவார். பாண்டுங்ரக விட்டலரின் பக்தரான ஞானேஸ்வரர் 21 வயதில் சமாதி அடைந்தார். இவரதி சமாதிக் கோயில் மகாராட்டிரா மாநிலத்தின் புனே அருகில் உள்ள ஆளந்தி எனும் ஊரில் உள்ளது.
# வெளிநாடுவாழ் இந்தியர் நாள்

**வெளிநாடுவாழ் இந்தியர் நாள்**, 2003 ஆம் ஆண்டிலிருந்து ஒவ்வொரு ஆண்டும் ஜனவரி 9 ஆம் நாள் கொண்டாடப்படுகிறது. இந்தியாவைத் தவிர்த்த பிற நாடுகளில் வாழும் இந்தியர்களின் நினைவாகக் கொண்டாடப்படுகிறது. மகாத்மா காந்தி, தென்னாப்பிரிக்காவிலிருந்து மும்பை வந்து சேர்ந்த நாளின் (ஜனவரி 9, 1915) நினைவாக இந்த நாள் தேர்ந்தெடுக்கப்பட்டது. இரண்டு ஆண்டுகளுக்கு ஒரு முறை  
ஒவ்வொரு இந்திய நகரத்தில் இவ்விழா கொண்டாடப்படும் எனத் தெரிவிக்கப்பட்டுள்ளது. விழாவின்போது, வெளிநாடுவாழ் இந்தியர்களுக்கும் விருதுகள் வழங்கப்படுகின்றன.  

## இடங்கள்
ஆண்டுதோறும் இந்நாள் கொண்டாடப்பட்ட இடங்கள்:  
- 2003 - புது தில்லி
- 2004 - புது தில்லி
- 2005 - மும்பை
- 2006 - ஐதராபாத்
- 2007 - புது தில்லி
- 2008 - புது தில்லி
- 2009 - சென்னை
- 2010 - புது தில்லி
- 2011 - புது தில்லி
- 2012 - ஜெய்ப்பூர்
- 2013 - கொச்சி
- 2014 - புது தில்லி
- 2015 - மகாத்மா மந்திர், காந்தி நகர், குஜராத்
# சாண்டுர் கணவாய்



**சாண்டுர் கணவாய்** (*Shandur Top*) உலகின் கூரை என அழைக்கப்படுகிறது. இது பாக்கித்தானில் உள்ள கிசர் மாவட்டத்தில் அமைந்துள்ளது. கடல்மட்டத்தில் இருந்து 12,200 அடி உயரத்தில் (3,700 மீட்டர்) அமைந்துள்ளது. இதன் இருபுறமும் கில்கிட் - பால்டிஸ்டான் மற்றும் சிட்ரால் நகரங்கள் அமைந்துள்ளன. ஸாண்டுர் கணவாய் சிட்ராலுக்கும் கில்கிட்-பால்டிஸ்டானுக்கும் இடையேயான முக்கியமான போக்குவரத்துப் பாதையாகும். இருபுறமும் வாழும் மக்கள் கோவார் மொழியில் பேசுகின்றனர்.  

## சாண்டூர் போலோ திருவிழா
இங்கே உள்ள சமவெளிப்பகுதியில் ஒவ்வொரு ஆண்டும் சூலை மாதம் முதல் வாரத்தில் கில்கிட் - பால்டிஸ்டான் அணிக்கும் சிட்ரால் அணிக்கும் இடையே போலோ விளையாட்டு நடைபெறும். இங்கு 1936ஆம் ஆண்டிலிருந்து போலோ விளையாட்டுப் போட்டிகள் நடைபெற்று வருகின்றன. உலகின் பல்வேறு பகுதிகளிலிருந்து பார்வையாளர்கள் வருவர். இப்போட்டியின் போது பாரம்பரிய இசையும் நடனங்களும் இடம்பெறுகின்றன.
# நரிக்குறவர் இனவரைவியல் (நூல்)


**நரிக்குறவர் இனவரையியல்** என்பது 2004இல் தமிழில் வெளிவந்த ஓர் இனவரைவியல் ஆய்வு நூல் ஆகும். இந்த நூல் "இனவரைவியல் முறையினை மையப்படுத்தி நீண்ட காலக் களப்பணி மூலம் விரிவாகத் தொகுக்கப்பட்ட தரவுகள் அடிப்படையில் விவரண முறையில் எழுதப்பட்டதாகும்". இந்த நூலின் ஆசிரியர் ஆய்வாளர் கரசூர். பத்மபாரதி ஆவார்.  

இந்நூல் 1999இல் இந்நூலாசிரியர் செய்த நரிக்குறவர்களின் சடங்குகள் தலைப்பிலான ஆய்வேட்டின் தொடர்ச்சியாக செய்யப்பட்ட இனவரைவியல் நூல்.  
முனைவர் பக்தவத்சல பாரதியின் அணிந்துரையில் இந்திய இனவரையியலை இந்தியர்களே எழுதும் முயற்சியில் ஓர் பெண் ஆய்வாளர் இந்திய ஆரிய மொழிச் சமூகத்தினருடன் ஒன்றிணைந்து அவர்களின் பண்பாட்டை மொழிபெயர்க்கும் சிரமமான பணியை சிறப்பாகச் செய்திருப்பதைக் குறிப்பிடுகிறார்.
# வலை உணங்கு குருமணல்


**வலை உணங்கு குருமணல்** என்பது 2011 இல் வெளிவந்த ஒரு தமிழ் நூல் ஆகும். இந்த நூல் ஈழத்து குருநகர் ஊர் மக்களின் வரலாறு, வாழ்வியல், பண்பாடு, தொழிற்கலைகள் பற்றியது. இது முறைசார்ந்த இனவரைவியல் நூல் இல்லை எனினும், இதன் இனவரைவியல் தகவல் செறிவை சுட்டிக் காட்டி இது ஓர் இனவரைவியல் நூல் என்று விபரிக்கப்பட்டுள்ளது.